35. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ.420/34/122537 της 18/27 Νοεμ.  1976  (ΦΕΚ Β΄ 1425) Περί διευκρινίσεως διατάξεων του Ν.Δ. 720/70, αφορωσών εις μεταφοράν εις υποχρέους εκγυμνάσεως. Έχοντες υπ’ όψει: α)Τας διατάξεις της παρ. 1-ε του άρθρ. 25 του Ν.Δ. 720/70, καθ’ ας μεταφέρεται εις τους υποχρέους εκγυμνάσεως ο μόνος ή ο πρεσβύτερος υιός πατρός ανικάνου προς εργασίαν, εφ’ όσον η συντήρησις της πατρικής οικογενείας του εξαρτάται εκ του επαγγέλματος ή της εργασίας του υιού τούτου. β)Τας διατάξεις της παρ. 6 του αυτού ως άνω άρθρου, καθ’ ας, δια την τοιαύτην ως άνω μεταφοράν, συντήρησις της οικογενείας υπό του μόνου η πρεσβυτέρου υιού νοείται, όταν τα εκ πάσης πηγής εισοδήματα των μελών της οικογενείας, πλην των τοιούτων του αιτούντος την μεταφοράν, είναι ανεπαρκή, δια την διαβίωσιν της πατρικής οικογενείας. γ)Τας διατάξεις της υπ’ αριθ. 420/34/132681/ 21.9.74 Υπουργικής αποφάσεως, καθ’ ας, οι αιτούντες μεταφοράν εις τους υπόχρεους εκγυμνάσεως, κατ’ εφαρμογήν της παρ. 1-ε του άρθρ. 25, υποβάλλουν τας σχετικάς αιτήσεις, μετά των απαιτουμένων δικαιολογητικών, από της κατατάξεώς των εις το Στράτευμα και μέχρι της συμπληρώσεως της στρατευσίμου υποχρέωσεώς των και Λαβόνοντες υπ’ όψιν: α)Την δια του υπ’ αριθ. 420.446/23/258702/ 23.7.76 υποβληθείσαν πρότασιν του ΑΣ/ΔΣΛ και  β)Την υπ’ αριθ. 620/182120/8.10.76 γνωμοδότησιν, ΔΔΝ/ΑΕΔ, αποφασίζομεν: όπως: α)Κατά την εκτίμησιν των λόγων, των αιτουμένων την μεταφοράν εις τους υποχρέους εκγυμνάσεως, κατά τας διατάξεις της παρ. 1-ε του άρθρ. 25 Ν.Δ. 720/70, μη λαμβάνηται υπ’ όψιν η προ της στρατεύσεως συμμετοχή ή μη του αιτούντος εις την συντήρησιν της πατρικής οικογενείας. β)Η εκτίμησις της συμβολής εις την συντήρησιν της πατρικής οικογενείας, συνδρομή των λοιπών υπό του νόμου τιθεμένων προϋποθέσεων, αφορά εις τον μετά την υποβολήν της αιτήσεως χρόνον, χωρίς να συσχετίζεται και προς το ύψος της δυναμένης να παρασχεθή υπό του ικανού δι’ οιανδήποτε εργασίαν μόνον ή πρεσβυτέρου υιού οικονομικής συνδρομής. γ)Οσάκις αι Αστυνομικαί Αρχαί, δεν είναι εις θέσιν, δι’ οιονδήποτε λόγον, να προβαίνουν εις την υπό της παρ. 2-β του άρθρ. 27 του Ν.Δ. 720/70 προβλεπομένην θεώρησιν των παρά των Δημάρχων ή Προέδρων Κοινοτήτων, εκδιδομένων πιστοποιήσεων οικονομικής καταστάσεως, δια την εφαρμογήν της παρ. 1-ε του άρθρ. 25, δύνανται αύται, να παρέχουν τας περί της οικονομικής εν γένει καταστάσεως πληροφορίας, δι’ ιδίου εγγράφου. 3.Η παρ. 10 της από 26.3.71 Υπουργικής Αποφάσεως επί άρθρ. 29 Ν.Δ. 720/70 ως και πάσα ετέρα συναφής διάταξις αντικειμένη τη παρούση καταργείται. 4.Η ισχύς της παρούσης άρχεται από της δημοσιεύσεως εις την Εφημερίδα της Κυβερνήσεως. 